สาขาวิชาจิตวิทยา คณะศิลปศาสตร์ มหาวิทยาลัยธรรมศาสตร์

ภาควิชาจิตวิทยา คณะศิลปศาสตร์ มหาวิทยาลัยธรรมศาสตร์ เป็นหนึ่งในสาขาวิชาของคณะศิลปศาสตร์ มหาวิทยาลัยธรรมศาสตร์ โดยสังกัดภาควิชาจิตวิทยา บรรณารักษศาสตร์ ภูมิศาสตร์ ทำการเรียนการสอนระดับปริญญาตรี ณ ศูนย์รังสิต และ สูงกว่าปริญญา ณ ท่าพระจันทร์ เป็นสถาบันแรกที่ทำการสอนจิตวิทยาระดับปริญญาตรีในประเทศไทยและเป็นเพียงสถาบันเดียวที่ประสาทปริญญาในรูปแบบศิลปศาสตร์บัณฑิต (โดยตัวหลักสูตรเป็นจิตวิทยาบริสุทธิ์ตามรูปแบบการสอนวิทยาศาสตร์แบบตะวันตกมิได้เป็นกึ่งศิลปศาสตร์แต่อย่างใด) แต่ในปัจจุบัน สาขาวิชาจิตวิทยาได้ทำการปรับปรุงหลักสูตรเป็นวิทยาศาสตร์บัณฑิตตั้งแต่ในหลักสูตรปี พ.ศ. 2561

**ประวัติโดยสังเขป**
ภาควิชาจิตวิทยาเป็นส่วนราชการไทยระดับภาควิชา (department) สังกัดคณะศิลปศาสตร์ (Faculty of Liberal Arts) มหาวิทยาลัยธรรมศาสตร์ กระทรวงศึกษาธิการ โดยนับเป็นสาขาวิชาที่เปิดดำเนินการสอนขึ้นเป็นลำดับที่ 6 ของคณะศิลปศาสตร์ มหาวิทยาลัยธรรมศาสตร์ และเป็นสถาบันการเรียนการสอนทางด้านจิตวิทยาที่ได้รับการสถาปนาขึ้นเป็นอันดับแรกของประเทศไทย เมื่อปีพุทธศักราช 2507  โดยแต่เดิม ก่อนปีพุทธศักราช 2507 ที่มีโครงสร้างหลักสูตรจิตวิทยานั้น พบว่ายังไม่ได้มีการก่อตั้งภาควิชาจิตวิทยาขึ้นอย่างเป็นทางการ และยังไม่ได้รับสังกัดในคณะใดๆ หากแต่มีการเรียนการสอนวิชาจิตวิทยาอยู่ก่อนแล้ว โดยที่เป็นลักษณะของการไปบรรยายส่งเสริมเข้าในเนื้อหาของคณะต่างๆ ตามที่จำเป็นต้องใช้ประกอบในเนื้อหาวิชานั้นๆ เช่น นิติศาสตร์ พาณิชยศาสตร์และการบัญชี วิชาผู้บริโภค การตลาด เป็นต้น จนกระทั่งคณาจารย์ได้ร่วมกันวางแผนหลักสูตรการเรียนการสอนวิชาจิตวิทยาระดับบัณฑิตศึกษา (ปริญญาตรี) 4 ปี ขึ้นมา เพื่อตอบสนองความต้องการบุคลากรด้านจิตวิทยา เพื่อนำความรู้ที่ได้รับนี้ไปใช้สนับสนุนในเนื้องานและการประกอบวิชาชีพที่ต้องใช้ความรู้ทางจิตวิทยา

เมื่อครั้งแรกเริ่มก่อตั้ง ภาควิชาจิตวิทยา มหาวิทยาลัยธรรมศาสตร์ได้รับการสนับสนุนในแง่มุมของหลักวิชาการเป็นอย่างดีจากสมาคมฟุลไบรท์ (องค์กรนักจิตวิทยาซึ่งประกอบด้วยชาวต่างชาติผู้เชี่ยวชาญทางด้านการแก้ปัญหาครอบครัว) จิตวิทยามุ่งศึกษาในเชิงวิทยาศาสตร์ มีการทดลองด้วยกระบวนการทางวิทยาศาสตร์ โดยใช้ต้นแบบจากสมาคมจิตวิทยาอเมริกัน หรือ APA  อนึ่ง ในสมัยแรกนั้นภาควิชาจิตวิทยา มหาวิทยาลัยธรรมศาสตร์ ได้จัดการเรียนการสอนทุกชั้นปีการศึกษาที่ มหาวิทยาลัยธรรมศาสตร์ ท่าพระจันทร์ตั้งแต่ปีที่ได้รับการสถาปนา แต่ต่อมาทางภาควิชาได้ขยายส่วนมาจัดการเรียนการสอนที่มหาวิทยาลัยธรรมศาสตร์ ศูนย์รังสิต ครบทั้ง 4 ชั้นปี อย่างเต็มรูปแบบ ซึ่งเป็นไปตามนโยบายของมหาวิทยาลัยธรรมศาสตร์ในครั้งนั้นที่ต้องการขยายพื้นที่การศึกษาระดับปริญญาตรีทุกคณะ ดังนั้นจึงส่งผลให้ปัจจุบันนี้ นักศึกษาระดับปริญญาตรีได้เรียนอยู่ที่มหาวิทยาลัยธรรมศาสตร์ ศูนย์รังสิต

**หัวหน้าภาควิชา และหัวหน้าสาขาวิชา**
อาจารย์เกียรติศักดิ์ จังเจริญจิตต์กุล
อาจารย์ปุญชรัศมิ์ เตชะวชิรกุล

**รายนามอาจารย์ประจำภาควิชาจิตวิทยา มธ.**
 ผู้ช่วยศาสตราจารย์ ชัชวาล เทียมถนอม- ผู้ช่วยศาสตราจารย์ ชัชสรัญ เต็งพงศธร- อาจารย์ ดร.จารุวรรณ สกุลคู- อาจารย์ ดร.รัชนีวรรณ วนิชย์ถนอม- อาจารย์ ดร.รุจนะ เทียนศรี- อาจารย์ เกียรติศักดิ์ จังเจริญจิตต์กุล- อาจารย์ ชลาลัย แต้ศิลปสาธิต- อาจารย์ ทระวิณ ชาลีรักษ์ตระกูล- อาจารย์ บุรชัย อัศวทวีบุญ- อาจารย์ ปุญชรัศมิ์ เตชะวชิรกุล- อาจารย์ พัฒนกิจ ชอบทำกิจ- อาจารย์ วรวัชร์ ตั้งจิตรเจิญ- อาจารย์ ภุมรัตน์ ฤทธิเกิด- อาจารย์ อธิชาติ โรจนะหัสดิน

**กิจกรรมของภาควิชาจิตวิทยา มธ.**
 กิจกรรมสานสัมพันธ์เก้าส้อม (กิจกรรมระหว่างนักศึกษาที่เรียนจิตวิทยาตามสถาบันต่าง ๆ ทั่วประเทศทั้ง 9 แห่ง)- ค่ายจับจิต

**ศิษย์เก่า**
 บัว สโรชา ตันจรารักษ์

**ดูเพิ่ม**
  เว็บไซต์ ๕๐ ปี จิตวิทยา มหาวิทยาลัยธรรมศาสตร์-  หน้าสำหรับแฟนภาควิชาเอกจิตวิทยา คณะศิลปศาสตร์ มธ. ในเฟซบุ๊ก-  Website ค่ายจับจิต (ค่ายแนะแนวจิตวิทยาสำหรับนักเรียนระดับชั้นมัธยมศึกษาตอนปลาย) date=2013-07-30 -  แฟนเพจค่ายจับจิต-  โครงการปริญญาโทสาขาวิชาจิตวิทยาอุตสาหกรรมและองค์การ date=2012-11-25 -  เว็บบล็อกจิตวิทยา ธรรมศาสตร์
หมวดหมู่:หน่วยงานในมหาวิทยาลัยธรรมศาสตร์
หมวดหมู่:จิตวิทยา